stanford-oval/wikipedia huggingface dataset:
קוטל הדרקונים (ספר)
עלילה > פיקניק יום אמצע הקיץ

הפיקניק הגיע. כולם מתארגנים לקראתו, כולל בלופר, שיש לו תוכנית מסודרת שהוא קורא לה: "תוכנית-יום-אמצע-הקיץ". בון מביא אוכל לגור העכבראש, ואז, שת'ורן נכנסת, הגור וסמיילי מתחבאים. ת'ורן מתנצלת על התנהגותה, ואז אומרת שהיא חוזרת לחווה, וזורקת את חרבה של סבתא-בן על ריצפת האסם. סמיילי בורח אחרי בון, שמנסה לראות איפה ת'ורן. בינתיים, בלופר עושה את תוכניתו בקדמת הבמה הגדולה המסורתית של הפיקניק, שם הוא אומר שהוא מגן עליהם במיוחד ושהדרקונים (שוב פעם) רעים מאוד. לוציוס מוציא את כל העצבים שלו על בלופר ומאיים שוב עליו, עד שבכמה ממילותיו הוא מודה שדרקונים כן קיימים (הוא תמיד אמר שדרקונים רק בדמיון והם לא אמייתיים, מלאי סיפורי-ילדים). בון, סמיילי וגור העכבראש מבריחים את הגור להרים, ובכך, בורחים מהכפר. בלופר פוגש את טד החרק שאומר לו שבון וסמיילי באסם (בגלל שבלופר רוצה לברוח לבונוויל, הוא רוצה לברוח עם בון וסמיילי והוא לא מוצא אותם אז הוא מחפש אותם ואז הוא מצא את טד ושאל אותו). בלופר הולך לאסם ורואה רק את החרב, אשר משאיר אותה שם, וסוגר את הדלת. מה שבלופר לא ידע שקורה זה שיד של מישהו זר נראה: והוא גונב את החרב.
עלילה > קטילת הדרקון

ת'ורן בורחת ליער ונשכבת שם. כמה אנשים זרים עם כיסויי ראש מסורתיים, (לאחד מהם יש את החרב בידו) עומדים מסביב לת'ורן. החרב נוחת מול ת'ורן, שם היא נכנסת למעגל-רוחות, אשר אז שוב חולמת על הדרקון האדום הגדול ועל המערה המסיתורית (לפי הסדרה, לתופעה זו, שנכנסים למעגל רוחות ואז חולמים, קוראים "השלב" ולכל בן או בת מלוכה בעמק זה קורה בשלב מסוים). ת'ורן מתעוררת בחיים האמייתיים, ויוצאת, עם החרב, לדרן-גארד - מדרגת הדרקון, המקום שממנו כל דרקון יוצא ונכנס. בינתיים, ב"כף הקלע", כולם מתארגנים ליציאת קטילת הדרקון של בלופר. תוכניתו של בלופר הייתה שבזמן שכולם מסתבכים בתפיסת דרקון, הוא יברח לבונוויל. שכבר הם מגיעים לדרן-גארד, שהכל חושך (כבר הגיע הלילה) בלופר אומר לכולם שיעשו בינתיים את קשר-החבלים, ובורח, עד שטד החרק עוצר אותו. בלופר אומר לו את כל תוכניתו, וטד אומר לדרקון האדום הגדול את התוכנית. הדרקון נתפס בחבלים וכולם אומרים זאת לבלופר. הזריחה מתחילה להגיע (בלופר אמר שצריך לקטול דרקון בזריחה) ומביאים לבלופר סכין. רגע לפני שהמעשה הגרוע קורה, ת'ורן עוצרת את בלופר. היא אומרת שהדרקונים הם הטובים בכל הסיפור והאויבים בכל הסיפור הם העכבראשים, וכך מגלה לכל העמק את האמת. הדרקון השתחרר מהחבלים וברח משם, וכל העמק ידע שהם התחילו מלחמה, היום זה כבר לא פעם.
דמויות > הטובים

בני בון - גיבור הסדרה. בן דודם של סמיילי ובלופר בון. מאוהב בת'ורן. בספר הזה בוגר יותר ויודע להבין כל דבר. מגדל עם סמיילי גור עכבראש.
סמיילי בון - בן דודם השמח (תמיד) של בלופר ובני בון. תמיד מחזיק סיגריה בפה. אוהב את גור העכבראש שבני בון מצא ומגדל אותו מהספר הזה.
בלופריוס ב. בון - בן דודם התחמן של בני וסמיילי בון. בספר זה הצליח לעבוד על תושבי פונדק "כף הקלע" פעם שנייה.
ת'ורן הרוואסטאר - בת מלוכה. מגלה בספר זה הרבה יותר דברים וגם מגיעה ל"שלב". בון מאוהב בה.
רוז הרוואסטר (סבתא-בן) - סבתה של ת'ורן. יש לה אומץ רב. נעלמת מתחילת הספר הזה ולא רואים אותה עד הספר השישי. גם בת מלוכה. חברה טובה של לוציוס.
לוציוס דאון - מנהל פונדק "כף הקלע". חבר טוב של סבתא-בן, וגם מאוהב בה. מתעצבן על בלופר הרבה יותר מהספר הזה ומעלה.
הדרקון האדום הגדול - דרקון בצבע אדום העוזר לבון. ת'ורן חולמת עליו עוד פעם חלומות מוזרים.
ג'ונתן אלוני - עוזרו של לוציוס בפונדק "כף הקלע".
ונדל ויוקליד - שני עוזריו של לוציוס בפונדק "כף הקלע".
גור העכבראש - גור עכבראש קטן שסמיילי ובון גידלו מהספר הזה. בסוף הספר בורחים איתו כדי להשיב אותו להרים המזרחיים.
דמויות > הרעים

קינגדוק - מנהיג העכבראשים. שר הארבה מנהיג אותו. בתחילת הספר נלחם נגד ת'ורן וסבתא-בן, יצא מקרב בלי יד.
העכבראשים - שעירים שרודפים אחרי העמק. רודפים אחרי שלושת הבונים בעיקר ועל ת'ורן וסבתא-בן. קינגדוק מנהיג אותם.
שר הארבה - הרשע של הסיפור. המנהיג של קינגדוק. בעל כיסוי ראש. מופיע בחלומותיה המוזרים של ת'ורן. מונהג בידי ישות רעה ובלתי נראית.
קורט פון בריזן

| --- | --- |

קורט פון בריזן  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 במאי 1886 אנקלאם, האימפריה הגרמנית האימפריה הגרמנית
 פטירה:  20 בנובמבר 1941 (בגיל 55) חרקוב, אוקראינה הסובייטית אוקראינה הסובייטית (1937-1949)
 מקום קבורה:  Kharkov German War Cemetery 
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1904–1941 (כ־37 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-30   מפקד הקורפוס ה-52
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל קורט פון בריזן (בגרמנית: Kurt von Briesen; 3 במאי 1886 – 20 בנובמבר 1941) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון בריזן נולד ב-3 במאי 1886 באנקלאם, שהשתייכה לאימפריה הגרמנית. בשנת 1904 התגייס פון בריזן לצבא האימפריה הגרמנית, והצטרף לרגימנט המשמר ה-2. עם פרוץ מלחמת העולם הראשונה מונה פון בריזן לשליש רגימנט המילואים ה-15, אך ב-23 באוגוסט 1914 נפצע במהלך הקרבות. לאחר החלמתו מונה לשליש חטיבת המילואים ה-26, וב-27 בינואר 1915 הועלה לדרגת האופטמן. בשנת 1916 מונה פון בריזן לקצין מטה בקורפוס ה-4, ובספטמבר 1916 הועבר זמנית אל המטה הכללי של הצבא. בשנת 1918 מונה פון בריזן לקצין אג"ם בדיוויזיה ה-239, ומילא תפקיד זה עד סוף המלחמה. על פעולותיו בקרבות קיבל פון בריזן את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.
לאחר המלחמה הצטרף פון בריזן לרייכסווהר, ומילא בו תפקידי פיקוד ומטה. ב-1 במאי 1922 הועלה פון בריזן לדרגת מיור, ומונה לקצין במשמר הגבול בפומרניה. 1 באפריל 1934 הועלה לדרגת אוברסט לוטננט, ב-1 במאי 1934 הועלה לדרגת אוברסט. ב-15 באוקטובר 1935 מונה למפקד רגימנט הרגלים ה-69, וב-1 באוגוסט 1937 הועלה לדרגת גנרל מיור. ב-4 בפברואר 1938 מונה פון בריזן בעקבות פרשת בלומברג-פריטש למפקד הדיוויזיה ה-30, וב-27 באוגוסט 1939 הועלה לדרגת גנרל לוטננט.
ביוגרפיה > מלחמת העולם השנייה ואחריתו

עם פרוץ המלחמה היה פון בריזן מפקד הדיוויזיה ה-30, ופיקד עליה במהלך הפלישה לפולין כחלק מהקורפוס ה-10 במסגרת הארמייה השמינית, וב-10 בספטמבר 1939 אף נפצע במהלך הקרבות, ועל כך קיבל ב-27 באוקטובר 1939 את עיטור צלב האבירים של צלב הברזל. במהלך המערכה על צרפת לחם פון בריזן עם הדיוויזיה שבפיקודו כחלק מהקורפוס ה-11 במסגרת הארמייה השישית, וב-1 באוגוסט 1940 הועלה לדרגת גנרל חיל הרגלים. ב-25 באוקטובר מונה פון בריזן למפקד הקורפוס ה-52, ובמהלך המערכה בבלקן לחם עם הקורפוס כחלק מהארמייה השנייה, ואף לחם עמו במערכה על יוון.
במהלך מבצע ברברוסה לחם פון בריזן עם הקורפוס שבפיקודו כחלק מהארמייה ה-17 במסגרת קבוצת ארמיות דרום, ולחם עמו בקרב קייב ובקרב חרקוב הראשון, וב-20 בנובמבר 1941 נהרג פון בריזן בשעת ביקורו בחזית באזור חרקוב.
קולטן KiSS1

| --- | --- |
 שיוך:  KiSS-1 peptide receptor, קולטן המצומד לחלבון G, GPCR, rhodopsin-like, 7TM, protein family 
 מזהים
 קוד MeSH:  D12.776.543.750.695.022 
 מזהה MeSH:  D000074502 
 מערכת השפה הרפואית המאוחדת:  C4318433 
 
הקולטן לפפטיד שמקורו ב-KiSS1 (הידוע גם כ- GPR54 או כקולטן לקיספפטין) הוא קולטן מקושר לחלבון G הקושר את ההורמון קיספפטין . קיספפטין מקודד על ידי הגן מדכא גרורות KISS1, המתבטא במגוון רקמות אנדוקריניות וגונדאליות. הפעלת הקולטן לקיספפטין מקושרת למפלי השליח השני של פוספוליפאז C ואינוזיטול טריפוספט בתוך התא.
תפקוד

קיסספפטין מעורב בוויסות התפקוד האנדוקריני ותחילת ההתבגרות, כאשר הפעלת הקולטן לקיסספפטין מעוררת שחרור הורמון משחרר גונדוטרופין (GnRH), ושחרור קיספפטין עצמו מעוכב על ידי אסטרדיול אך מוגבר על ידי GnRH. ירידה ברמות הקיספפטין עם הגיל עשויה להיות אחת הסיבות מאחורי ירידה הקשורה לגיל ברמות של הורמונים אנדוקריניים אחרים כגון הורמון מחלמן .
ליגנדים

עדיין לא התגלו ליגנדים לא-פפטידיים לקולטן זה, אך נכון לשנת 2009 ידועים גם פפטידים אגוניסטים סלקטיביים וגם פפטידים אנטגוניסטים.
ליגנדים > אגוניסטים

Kisspeptin (kisspeptin-54, metastin)
Kisspeptin-10 (קטע 112–121 C-terminal)
KISS1-305
MVT-602 (RVT-602, TAK-448)
TAK-683
ליגנדים > אנטגוניסטים

אנלוגים לקיספפטין-10 ששונו עם החלפות אמינו
Kisspeptin-234
לקריאה נוספת

This article incorporates text from the United States National Library of Medicine, which is in the public domain.
צ'ינגיז מוסטפייב

| --- | --- |

 לידה:  11 במרץ 1991 (בן 33) מוסקבה, רוסיה רוסיה
 שם לידה:  צ'ינגיז מוסטפייב
 שם במה:  Chingiz 
 מוקד פעילות:  אזרבייג'ן אזרבייג'ן
 תקופת הפעילות:  מ-2007
 מקום לימודים:  האקדמיה למוזיקה של באקו 
 עיסוק:  זמר
 סוגה:  פופ
 שפה מועדפת:  אזרית, אנגלית 
 כלי נגינה:  גיטרה 
 
צ'ינגיז מוסטפייב (באזרית: Çingiz Mustafayev, נולד ב-11 במרץ 1991) הוא זמר, פזמונאי וגיטריסט אזרי, הוא נבחר לייצג את אזרבייג'ן באירוויזיון לשנת 2019 בתל אביב, ישראל עם שירו Truth.
ביוגרפיה

מוסטפייב נולד במוסקבה, רוסיה ועבר בגיל שש לקאזאח שבאזרבייג'ן כשהיה בן שש. מוסטפייב למד לנגן בגיטרה באופן עצמאי וחיבר את שיריו לבד כשהיה עדיין ילד צעיר.
בגיל 13 עבר מוסטפייב עם אמו ואחיו לבאקו, היכן שהתקיימו האודישנים לגרסה האזרית של התוכנית "פופ איידול" ב-2007. מוסטפייב ניצח בתחרות והפך לכוכב עולה בתעשיית המוזיקה באזרבייג'ן. ב-2013 הוא ייצג את אזרבייג'ן בתחרות ה-New Wave ממנה פרחו זמרים מזרח אירופאים רבים. הוא הגיע למקום ה-11 וזכה לשיר עם פולינה גאגארינה.
שלוש שנים לאחר מכן חזר מוסטפייב לעולם הטלוויזיה ונבחן לתוכנית "The Voice Ukrine", הוא עבר את האודישנים אך הודח מיד לאחר מכן בשלב הדו-קרבים הראשון. לאחר מכן הקים מוסטפייב את להקתו "Palmas". הלהקה התמחתה במוזיקה טורקית מסורתית בשילוב פלמנקו, רוק ופופ. מוסטפייב עזב את הלהקה לאחר זמן קצר והתמקד בקריירת הסולו שלו כשהוא מוציא שיר בשם "Tenha Gezen".
ב-8 במרץ 2019 נחשף כי מוסטפייב הוא נציג אזרבייג'ן באירוויזיון 2019 והוא יעשה זאת עם שירו "Truth".
הערות שוליים

↑  אוורט גרוט ובני רויטסון, Chingiz to represent Azerbaijan at Eurovision 2019, אתר האירוויזיון הרשמי
↑  Chingiz, אתר האירוויזיון הרשמי
↑  Известны участники «Новой волны-2013», רוס טי וי נט, 2013
↑  Will Azerbaijan select Chingiz Mustafayev for Eurovision 2019?, וויוויבלוגס, 5 בפברואר 2019
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
| --- | --- |
בקרת זהויות :  MusicBrainz: 51e1eb35-7ed6-48e0-8793-4b4b981e0dec 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קבוצת ברמ

| --- | --- |

 נתונים כלליים
 מייסדים:  יובל רכבי, ניר ואלי ברקת, עומרי מן
 תקופת הפעילות:  1988–הווה (כ־36 שנים)
 חברות בנות:  מיטב דש (28%)
 מיקום המטה:  תל אביב
 בעלות:  ניר ברקת (33.3%)  אלי ברקת (33.3%)  יובל רכבי (33.3%)
 ענפי תעשייה:  פיננסים
 מוצרים עיקריים:  קרן השקעות פרטיות  קרן הון סיכון
 יו"ר:  אלי ברקת
  
 www.brm.com
 
קבוצת ברמ בע"מ, המוכרת במותג BRM, היא חברת השקעות ישראלית המתמקדת בהשקעות בחברות הזנק בתחומי התקשורת, האינטרנט והתוכנה. מחזיקה כ-28% ממניות בית השקעות מיטב דש וניהלה את קרן הון סיכון, "BRM Capital Advisors" (ב.ר.מ. קפיטל יועצים בע"מ).
היסטוריה

החברה הוקמה בשנת 1988 על ידי האחים ניר ואלי ברקת, יובל רכבי ועומרי מן, על בסיס תוכנת אנטי-וירוס שבפיתוחה החלו בשנת 1987, לאחר שרכבי ומן, אז סטודנטים למחשבים באוניברסיטה העברית בירושלים, גילו שוירוס מחשב פגע במחשבי האוניברסיטה. יחד עם אלי ברקת, שסיים כבר תואר ראשון במדעי המחשב באוניברסיטה העברית בהצטיינות יתרה ועבד כמהנדס תוכנה, הם פתחו פתרון שהיה בין תוכנות האנטי-וירוס הראשונות בעולם. התוכנה חולקה בתחילה בחינם, אך לאחר שהבינו שיש לה פוטנציאל מסחרי הוקמה החברה. ניר ברקת, שלמד אז לקראת תואר שני במנהל עסקים, מונה כמנכ"ל. שם החברה הוא ראשי תיבות של שמות המשפחה של המייסדים ברקת, רכבי ומן באותיות לטיניות. התוכנה נמכרה בישראל תחת השם "וירמזהיר" ובהמשך גם בצרפת. בתחילת 1990 נכנסה החברה לשוק האמריקני וחתמה על הסכם שיווק עם חברה מקומית שגם שכרה את שרותי BRM לפיתוח פרויקטים בתחום הגיבוי, החברה החלה לייצר הכנסות משמעותיות ולהיות רווחית.
בשנת 1993 פנו מייסדי חברת צ'ק פוינט ל-BRM לשם השגת מימון ראשוני לחברה, ו-BRM השקיעה 150 אלף דולר תמורת 50% מהמניות. צ'ק פוינט התפתחה במהירות למובילה עולמית בתחומה, הונפקה לראשונה ביוני 1996 בבורסת נסדא"ק לפי שווי שוק של 458 מיליון דולר ו-BRM מימשה חבילת מניות תמורת 6.3 מיליון דולר. במאי 1997, בהנפקה השנייה של החברה, מימשה חבילת מניות נוספת תמורת 30 מיליון דולר ועד סוף 1997 מכרה מניות צ'ק פוינט בסך 125 מיליון דולר.
היסטוריה > חברת בקווב

בשנת 1995 הוקמה חברת "בקווב" (Backweb Technologies) כחברת בת של BRM, שהתמחתה בתחום טכנולוגיית דחיפת מידע. החברה פיתחה תוכנה המאפשרת הזרמה אוטומטית של מידע המותאם אישית לצורכי המשתמש. הצורך בטכנולוגיה של "בקווב" עלה מאחר שדפי אינטרנט אז, במחצית הראשונה של שנות ה-90, היו סטטיים (התוכן שלהם נקבע מראש כקובץ HTML) והיה קשה לעדכן אותם במהירות. אלי ברקת שימש כמנכ"ל. החברה גייסה כ-40 מיליון דולר מ-BRM וממשקיעים נוספים, בהם הבנקים גולדמן זאקס וסופטבנק וקרן הון הסיכון פולאריס. "בקווב" הונפקה ב-1999 בבורסת נסדא"ק וגייסה 66 מיליון דולר לפי שווי שוק של 420 מיליון דולר.
הצורך בטכנולוגיה של "בקווב" התיתר במהירות עם פיתוח טכנולוגיית ליצירת דפים דינמיים ועסקיה גוועו. אלי ברקת עזב את תפקיד המנכ"ל ב-2004 ועבר לנהל את קרן "BRM קפיטל". "בקווב" המשיכה להתקיים כעשר שנים נוספות, אך העיסוק העיקרי שלה היה תביעת חברות, דוגמת IBM ומיקרוסופט, על שימוש לא מורשה בפטנטים שלה. בניגוד למימוש המהיר של מניות צ'ק פוינט, BRM לא מכרה מניות של בקווב ולאחר שעסקיה קרסו מנייתה צנחה לשווי של סנטים אחדים.
היסטוריה > קרן BRM קפיטל

ביולי 2001 הוקמה קרן ההון סיכון "BRM קפיטל" והשלימה גיוס של 253 מיליון דולר ממשקיעים מוסדיים ופרטיים, בהם IBM, כור תעשיות, עידן עופר, חברת "בזק" וחברת BRM עצמה. כעבור שנה, התפוצצות "בועת הדוט-קום", צמצמה את היקף הקרן מ-253 מיליון דולר ל-150 מיליון דולר, השינוי נעשה בהתאם לחלק היחסי של כל משקיע בקרן שכספו הוחזר. ב-2003 הגישה "בזק" תביעה לבית המשפט המחוזי נגד ניר ברקת ו"קרן BRM קפיטל" להשבת 2.3 מיליון דולר שהשקיעה ולביטול ההתחייבויות הנותרות שלה לקרן בהיקף של 2.1 מיליון דולר. "בזק" טוענה כי ברקת גרם לה נזק ולא מילא אחר התחייבויותיו כלפיה כשעזב את ניהול BRM שייסד לטובת מרוץ על ראשות עיריית ירושלים, בו הפסיד לבסוף, אך שימש כחבר מועצה וכיו"ר האופוזיציה באותה עת. ומפני שבזמן שניהל את הקרן נהג להתחרות בראלי פריז דקר ולהיעדר לתקופות ארוכות. התביעה הסתיימה בפשרה ואלי ברקת מונה למנהל הקרן. בשנת 2007 הקרן סיימה לבצע השקעות חדשות והוחלט שלא לגייס קרן המשך.
הקרן השקיעה בהצלחה במספר חברות, ביניהם:
חברת "ווייל תקשורת" (Whale Communications) - חברת הזנק שהוקמה בשנת 1998 ופיתחה פלטפורמת תקשורת מאובטחת המיועדת להגנה על הגישה ליישומים עסקיים רגישים באמצעות האינטרנט, תוך שימוש בפתרון VPN מבוסס SSL. בשנת 2000 השקיעה BRM, יחד עם קרן ההשקעות של איל ההון ג'ורג' סורוס ובנק ההשקעות גולדמן זקס, 23 מיליון דולר בחברה. בשנת 2006 נמכרה למיקרוסופט תמורת 76 מיליון דולר.
חברת "פרוד סאיינסז" (Fraud Sciences) - חברת הזנק שהוקמה בשנת 2001 ופיתחה פלטפורמה לאבטחה ומניעה של הונאות כרטיסי אשראי ברשת. גייסה כ-5 מיליון דולר מקרן BRM, שהחזיקה כ-40% ממניות החברה. בשנת 2008 נמכרה ל-PayPal תמורת 169 מיליון דולר (חלקה של BRM ברכישה היה 70 מיליון דולר).
חברת "אופלס" (Oplus) - חברת הזנק שהוקמה בשנת 1994 ופיתחה מעבדים למכשירי תצוגה דיגיטליים, דוגמת טלוויזיות פלזמה ומקרנים. החברה גייסה כ-20 מיליון דולר מקרן BRM וממשקיעים נוספים. בשנת 2005 נמכרה ל-אינטל תמורת 100 מיליון דולר.
חברת "יומן-אייז טכנולוגיות" (HumanEyes), המפתחת תוכנה המאפשרת צילום תלת-ממדי במצלמה דיגיטלית רגילה והדפסת התמונות במדפסות דיגיטליות סטנדרטיות. החברה הוקמה בשנת 2000 בידי פרופסור שמואל פלג המתמחה בתחום הראייה הממוחשבת באוניברסיטה העברית.
היסטוריה > eToro

בשנת 2007 השתתפה BRM בגיוס ההון הראשוני של חברת eToro, המפעילה פלטפורמה למסחר בשוק ההון המבוססת על רשת חברתית מקוונת, בסך שני מיליון דולר. בתחילת דרכה פיתחה החברה אתר להימורים על סחר במטבע חוץ ובהמשך שינתה את המודל העסקי. BRM השתתפה גם בגיוסים הבאים של החברה. גיוס של 6.3 מיליון דולר ב-2009, 15 מיליון דולר בשנת 2012, 39 מיליון דולר בשנת 2015 ו-100 מיליון דולר לפי שווי של 800 מיליון דולר בשנת 2018. בסוף 2020 הוערך שווי החברה ב-2.5 מיליארד דולר. במרץ 2021 הודיעה החברה שתיכנס לבורסת נאסד"ק באמצעות חברת רכישה למטרות מיוחדות ("ספאק") לפי שווי של כ-10 מיליארד דולר. על פי הפרסומים בעיתונות, BRM מחזיקה 10% ממניות החברה, בשווי מיליארד דולר.
היסטוריה > רכישת דש בית השקעות

בינואר 2010 השתלטה קבוצת BRM על דש בית השקעות, בעסקה מורכבת שכוללה רכישת מניות מחמישה בעלי מניות בו זמנית, מוזי ורטהיים (12%), נתן חץ (8.3%), קרן הגידור אולד ליין שבבעלות סיטיגרופ (13%) והמנכ"לים המשותפים ויקטור שמריך ועידו נויברגר (כ־3.9% כל אחד) תמורת כ-600 מיליון שקל. דש בית השקעות הוקמה בשנת 1991 בשם "דוברת שרם ושות' ניהול השקעות בע"מ" על ידי אהרן דוברת ויצחק שרם.
בחודש מרץ 2013 הודיעה דש בית השקעות על השלמת המיזוג בינה לבין מיטב בית השקעות, מהלך שהפך את הגוף הממוזג לשני בגודלו בישראל בתחום. שמו של הגוף המאוחד שונה למיטב דש בית השקעות ו-BRM מחזיקה כ-28% מהבעלות בו. בעקבות עסקת המיזוג פוטרו כ-200 עובדים. את הגוף החדש מנהל מי שהיה מנכ"ל בית ההשקעות מיטב, אילן רביב. יו"ר דירקטוריון החברה הוא אלי ברקת.
היסטוריה > מכירת חברת V-Wave

בשנת 2012 השקיעה קבוצת ברמ בחברת ההזנק הישראלית V-Wave, שפיתחה שתל לטיפול באי-ספיקת לב. בשנת 2016 השתתפה בסבב גיוס הון שני של החברה והייתה לבעלת המניות הגדולה ביותר בה. באוגוסט 2024 הודיע תאגיד ג'ונסון אנד ג'ונסון כי רכש את החברה תמורת סכום של עד 1.7 מיליארד דולר. כולל תשלום של 600 מיליון דולר במזומן בשלב הראשון, וסכומים נוספים בהתאם לאבני דרך. חלקה של קבוצת ברמ מתוך סכום זה הוערך בכמאה מיליון דולר.
היסטוריה > השקעות נוספות

השקעות נוספות של החברה כוללות את החברות: ג'יגה ספייסס, Moovit (שנמכרה לאינטל במאי 2020), אורקם, Passave ועוד.
קורט סיטה

| --- | --- |

קורט סיטה כעד תביעה במשפט פושעי המלחמה מבוכנוואלד
 לידה:  1 בדצמבר 1910 ליברץ, האימפריה האוסטרו-הונגרית 
 פטירה:  20 ביוני 1993 (בגיל 82) פרייבורג, הרפובליקה הפדרלית של גרמניה 
 ענף מדעי:  פיזיקה, פיזיקה גרעינית, פיזיקה תאורטית, קרינה קוסמית 
 מקום לימודים:  אוניברסיטת קארל בפראג  הפקולטה למדע, אוניברסיטת קרל-פרדיננדס  Deutsche wissenschaftliche Prüfungs-kommission für das Lehramt an Mittelschulen in Prag 
 מוסדות:  אוניברסיטת סירקיוז  אוניברסיטת סאו פאולו  אוניברסיטת פרייבורג  אוניברסיטת מנצ'סטר  הטכניון – מכון טכנולוגי לישראל  אוניברסיטת אדינבורו  אוניברסיטת היידלברג 
 
קורט סיטה (Kurt Sitte; ‏1 בדצמבר 1910 – 20 ביוני 1993) היה פיזיקאי ישראלי ממוצא גרמני סודטי, שכיהן כפרופסור לפיזיקה בטכניון ושעסק בחקר קרינה קוסמית. הורשע בריגול למען צ'כוסלובקיה.
לקריאה נוספת

יוסי מלמן ואיתן הבר, המרגלים, הוצאת משכל, 2002, עמ' 103–114.
יעקב סלומון, בדרכי שלי, הוצאת עידנים, ירושלים, 1980, עמ' 246 - 251
הערות שוליים

↑  אגודה אסטרונאוטית נוסדה בחיפה, דבר, 3 בפברואר 1959
↑  ריגול - קשריו של הפרופסור, דבר, 29 ביולי 1960 מספר על "ידידתו הפיזיותרפיסטית של הפרופסור החיה עמו מזה שנתיים באותה דירה"
↑  ריגול - קשריו של הפרופסור, דבר, 29 ביולי 1960 טוען "כבר לפני כמה שנים עורר הפרופסור סיטה את חשדו של ש. ב. ... נהגו בו על פי הכלל כבדהו וחשדהו" ומספר על האזהרות לעמיתיו לפני שהתגלה הקשר שלו עם איש השגרירות הצ'כוסלובקית
1 2  ריגול - קשריו של הפרופסור, דבר, 29 ביולי 1960
↑  אססטנט של אינשטין בראש המדור לפיסיקה בטכניון, הצופה, 19 ביולי 1960
↑  הופסקה עבודתו של פרופ' סיטה, דבר, 20 ביולי 1960
↑  א. מרקוביץ, עבודת הפרופסור באמצע נפסקה, מעריב, 20 ביולי 1960
↑  פרופ' סיטה נעצר כחשוד במסירת ידיעות לסוכן זר, דבר, 21 ביולי 1960
↑  הופחת עונשו של פרופ' סיטה, דבר, 27 במרץ 1963
↑  עמוס כרמלי, פרופ' סיטה שוחרר מהכלא, דבר, 3 באפריל 1963
↑  דן מרגלית, לעשות מהפכה ללא עלבונות ובלי התלהמות, באתר ישראל היום, 26 באפריל 2013
| --- | --- |
בקרת זהויות :  PLWABN: 9810674762305606  BIBSYS: 98012085  BnF: cb12410674j (data)  CiNii: DA02427152  GND: 128287012  ISNI: 0000 0003 8447 562X  NKC: jo2003190673  NTA: 069264651  RERO: 02-A003835941  SUDOC: 033218218  VIAF: 276060104   WorldCat (עם VIAF): 276060104
צ'ינגהאי

| --- | --- |

ימת צ'ינגהאי
 מדינה:  הרפובליקה העממית של סין הרפובליקה העממית של סין
 מושל:  Wu Xiaojun
 נציבויות במחוז:  8
 בירת המחוז:  שִׂינִינְג
 תאריך ייסוד:  1928 
 שטח:  720,000 קמ"ר (דירוג: 4)
  ‑ הנקודה הגבוהה:  בוקאדאבאן פנג (6,860 מטרים)
 אוכלוסייה:  ‏
  ‑ במחוז:  5,923,957 (דירוג: 30, 2020)
  ‑ צפיפות:  8.2 נפש לקמ"ר (דירוג: 30, 2020)
 קואורדינטות:  35°N 96°E﻿ / ﻿35°N 96°E﻿ / 35; 96 
 אזור זמן:  UTC +8
 http://www.qh.gov.cn
  מפת מיקום  מפה מפורטת     לחצו כדי להקטין חזרה    לחצו להגדלה      (למפת צ'ינגהאי מוגדלת) שינינג גאנסו שינג'יאנג טיבט סצ'ואןצ'ינגהאי(למפת צ'ינגהאי רגילה) שינינג גאנסו שינג'יאנג טיבט סצ'ואןצ'ינגהאי tabBackground:;tabBorder:#aaa;defaultTab:0;
 
צִ'ינְגְהָאי (בסינית: 青海, בפין-יין: Qīnghăi) הוא מחוז במערב סין. שטחו כ-720,000 קמ"ר, הרביעי בסין. אוכלוסייתו, המונה כ-5.9 מיליון נפש, היא מהקטנות בסין - רק המחוז האוטונומי הטיבטי מאוכלס פחות ודליל יותר ממנו. בירתו היא העיר שׂינִינג (西宁/Xīníng). זוהי העיר הגדולה היחידה בצ'ינגהאי.
המחוז מהווה חלק מהרמה הטיבטית, הן גאוגרפית והן תרבותית. מרביתו היווה חלק מאזור אַמדוֹ(אנ') של טיבט ההיסטורית. בדומה לטיבט, זהו מחוז קר וצחיח למדי, עם גובה ממוצע של 3,000 מטרים מעל פני הים, וטמפרטורות ממוצעות של 18.2°C- עד 7°C- בינואר ו-5°C עד 21°C ביולי.
במחוז נמצאת ימת צ'ינגהאי (או קוֹקוֹ נוֹר בטיבטית). זוהי הימה הגדולה בסין ושטחה 5,694 קמ"ר. היא מוקפת בערבות והאוכלוסייה באזור היא טיבטית. במערב הימה חצי אי המכונה "אי הציפורים". זהו אתר גידול לאלפי עופות פרא כגון אווזים, קורמורנים, שחפים, עגורים וציפורים רבות אחרות. שלושת הנהרות החשובים המקונג, היאנגצה והנהר הצהוב נובעים מהמחוז.
למעלה ממחצית מהתושבים הם בני האן, כ-23% טיבטים, 16% בני חווי, 4% טו, 1.8% סאלאר ו-1.8% הם מונגולים.
במחוז מרבצי נפט וגז טבעי המהווים חלק משמעותי מכלכלת המחוז. באזור הבירה נמצאת תעשיית ברזל ופלדה, אך ככלל המחוז עני למדי, וחלקו בכלכלת סין נאמד בכ-0.3% בלבד.
רעידת אדמה

ב-14 באפריל 2010 פקדה את דרום המחוז רעידת אדמה בעוצמה של 7.1 בסולם ריכטר וגרמה למעל 2,000 נספים ולנזקים ברכוש במחוז צ'ינגהאי ובמחוז האוטונומי הטיבטי הסמוך. מוקד הרעש היה ברשות האוטונומית הטיבטית יושו, כ-30 קילומטר מבירת הרשות, ג'ייגו (Gyêgu).
הערות שוליים

↑  China to mourn quake dead, public entertainment to be suspended, אתר סוכנות הידיעות הסינית, 20 באפריל 2010
↑  סוכנויות הידיעות, כ-600 בני אדם נהרגו ברעידת אדמה בדרום מערב סין, באתר הארץ, 14 באפריל 2010
| --- | --- |
בקרת זהויות :  NLI: 987007548165205171  BNE: XX4801164  BnF: cb12009408g (data)  GND: 4398246-3  LCCN: n81015718  MusicBrainz: 22ba719f-c08e-4a56-9b74-87dcb3f6d736  NDL: 00638643  NKC: ge901573  VIAF: 132529070   WorldCat (עם VIAF): 132529070
קורבן (שיר)

| --- | --- |
 שיר בביצוע רביד פלוטניק בהשתתפות סימה נון
 מתוך האלבום תוך כדי תנועה
 יצא לאור:  24 בספטמבר 2021
 שפה:  עברית
 אורך:  3:32
 חברת תקליטים:  נענע
 כתיבה:  רביד פלוטניק, איה זהבי פייגלין
 לחן:  מלחינים שונים
 הפקה:  ישי סוויסה
 
קורבן הוא שיר של הראפר והזמר רביד פלוטניק, בהשתתפות הראפרית הישראלית סימה נון, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021, בהוצאת חברת התקליטים נענע דיסק.
רקע וכתיבה

השיר נכתב על ידי פלוטניק יחד עם איה זהבי פייגלין והולחן על ידי פלוטניק, מפיק השיר ישי סוויסה וסימה נון, עם קרדיט שנוסף לסלאח אל-כוויתי על דגימת השיר "Hilwat Murrat El Laylai" של דודו טסה והכוויתים. פלוטניק סימפל את דודו טסה והכוויתים בעבר בשיר "אמונה עיוורת" מתוך אלבומו הקודם "ועכשיו לחלק האומנותי", גם הוא בהשתתפות סימה נון.
פלוטניק קיבל את ההשראה לכתיבת השיר משירו של צמד ההיפ הופ אטמוספיר (אנ'), "Scapegoat", אותו שמע לראשונה בתוכניתו של תומר גרשנמן, "ג'יגה ג'וס" ברדיו הבינתחומי, בה קיים ראיון עם הראפר סלאג מהצמד.
הצלחה

בשבוע הראשון לצאת "תוך כדי תנועה", היה השיר למצליח ביותר מתוך האלבום ברשתות הסטרימינג, והתברג בחמישייה הראשונה במצעד השירים המושמעים בספוטיפיי. גם ברדיו זכה השיר להצלחה, והגיע בשיאו למקום השלישי במצעד הרשמי של גלגלצ. במצעד השנתי של התחנה, הגיע למקום ה-29.
מיקומי שיא

|   ‏‏‏  מצעדים שבועיים (2022)> מדינה |   ‏‏‏  מצעדים שבועיים (2022)> מצעד |   ‏‏‏  מצעדים שבועיים (2022)> מיקום שיא |   ‏‏‏  מצעדים שבועיים (2022)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 3 |  |
|   ‏‏‏  מצעדים שנתיים (2022)> מדינה |   ‏‏‏  מצעדים שנתיים (2022)> מצעד |   ‏‏‏  מצעדים שנתיים (2022)> מיקום שיא |   ‏‏‏  מצעדים שנתיים (2022)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 29 |  |